Pielikums

Veselības ministrijas Datums skatāms laika zīmogā

rīkojumam Nr. 207

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Konceptuālais ziņojums |
| 2. | Dokumenta nosaukums | Par ņirgāšanās izplatības mazināšanu izglītības vidē  |
| 3. | Politikas joma un nozare vai teritorija | Veselības nozares politika, Izglītības un zinātnes nozares politika |
| 4. | Dokumenta mērķgrupas | Izglītības iestādes pedagogi un darbinieki, atbalsta personāls, pašvaldību pārstāvji, izglītības iestādes dibinātāji, kā arī izglītojamie un viņu vecāki vai likumīgie pārstāvji |
| 5. | Dokumenta mērķis un sākotnēji identificētās problēmas būtība | Konceptuālais ziņojums “Par ņirgāšanās izplatības mazināšanu izglītības vidē” (turpmāk – Konceptuālais ziņojums) ir izstrādāts sadarbībā ar Labklājības ministriju un Izglītības un zinātnes ministriju, lai vērstu uzmanību uz vienu no izplatītākajiem vardarbības veidiem izglītības iestādēs – ņirgāšanos, kā arī piedāvātu iespējamos risinājumus ņirgāšanās izplatības mazināšanai izglītības vidē. Konceptuālajā ziņojumā “ņirgāšanās” definēta kā spēka un pārākuma demonstrēšana pret citu personu, kas tiek realizēta ar agresijas palīdzību, ietverot negatīvu vārdisku, sociālu, fizisku rīcību ar apzinātu naidīgu nolūku un vairākkārtīgi atkārtota ilgākā laika periodā, radot otram kaitējumu vai ciešanas. Ņirgāšanās izplatībai Latvijā ir augsti rādītāji un līdz šim veiktās aktivitātes ņirgāšanās prevencijas jomā ir sadrumstalotas, fragmentāras, nav izstrādāts vienots rīcības, plāns, metodoloģija vai rekomendācijas, kas nodrošinātu visaptverošu problēmsituāciju risināšanu, kā arī veicinātu situācijas uzlabošanos. Konceptuālajā ziņojumā ietvertie risinājumi paredz izstrādāt un ieviest valsts izstrādātas vadlīnijas un rekomendācijas ņirgāšanās izplatības mazināšanai visās pirmsskolas, vispārējās un profesionālās izglītības iestādēs vienlaikus mazinot ņirgāšanās izplatību un iespējamās sekas. |
| 6. | Dokumenta izstrādes laiks un plānotā virzība | Konceptuālo ziņojumu plānots iesniegt izskatīšanai Ministru kabinetā pēc publiskās apspriešanas noslēguma.  |
| 7. | Dokumenti | Konceptuālā ziņojuma projekts |
| 8. | Sabiedrības pārstāvju iespējas līdzdarboties | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.3.apakšpunktam |
| 9. | Pieteikšanās līdzdalībai | Priekšlikumus par projektu, norādot kontaktinformāciju (vārdu, uzvārdu, adresi, tālruņa numuru un e-pasta adresi), iespējams sniegt līdz **2021. gada** **13. augustam** uz e-pastu: madara.saka@vm.gov.lv vai pa pastu uz adresi: Veselības ministrija, Brīvības iela 72 k-1, Rīga, LV-1011, Latvija |
| 10. | Cita informācija | Nav  |
| 11. | Atbildīgā amatpersona | Madara Saka, Tālrunis: +371 67876074, e-pasts: madara.saka@vm.gov.lv |

Departamenta direktors/pastāvīgās nodaļas vadītājs: Veselības ministrijas Sabiedrības veselības departamenta direktora p.i. **Inga Birzniece**

Valsts sekretārs: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Indra Dreika